|  |  |
| --- | --- |
| **C:\Documents and Settings\pawadee\Desktop\parwadee\สำนักบริหารพัฒนาวิชาการ\logo\โลโก\KKULOGO5s.gif** | **รายงานโครงการค่ายผู้นำ 4 จอบอาสาพัฒนา ครั้งที่ 12** |
| **ฝ่ายกิจการนักศึกษา คณะเกษตรศาสตร์ มหาวิทยาลัยขอนแก่น** |

**ความสอดคล้องกับแผนปฏิบัติราชการประจำปี คณะเกษตรศาสตร์**

**ประเด็นยุทธศาสตร์ที่3**การพัฒนานักศึกษา

**เป้าประสงค์ :** คณะเกษตรศาสตร์มุ่งเน้นการสร้างสรรค์และพัฒนานักศึกษา ให้เป็นทรัพยากรมนุษย์ที่มีคุณค่าต่อสังคมมีคุณภาพชีวิตที่ดี มีความรู้และประสบการณ์ที่ก่อให้เกิดความเข้าใจอันดีและรู้เท่าทันความเปลี่ยนแปลงของสังคมและสามารถดำรงชีพอยู่ในสังคมโลกได้อย่างมีคุณภาพและคุณธรรม

# **กลยุทธ์ที่ 1**การสนับสนุนระบบการให้คำปรึกษา การทำกิจกรรมเสริมหลักสูตรส่งเสริมด้านจริยธรรมและคุณธรรม

# **ตัวชี้วัดที่**3.2 โครงการที่ 3.16

**ความสอดคล้องกับแผนปฏิบัติราชการประจำปี มหาวิทยาลัยขอนแก่น**

**ประเด็นยุทธศาสตร์ที่**3 การพัฒนานักศึกษา

**เป้าประสงค์** มหาวิทยาลัยขอนแก่นเป็นสถาบันที่มุ่งเน้นการสร้างสรรค์และพัฒนานักศึกษา ให้เป็นทรัพยากรมนุษย์ที่มีคุณค่าต่อสังคม มีคุณภาพชีวิตที่ดี มีความรู้และประสบการณ์ที่ก่อให้เกิดความเข้าใจอันดีและรู้เท่าทันการเปลี่ยนแปลงของสังคม และสามารถดำรงชีพอยู่ในสังคมโลกได้อย่างมีคุณภาพ และคุณธรรม

**กลยุทธ์ที่ 3.1** สนับสนุนการจัดกิจกรรมเสริมหลักสูตร กิจกรรมส่งเสริมการพัฒนาท้องถิ่น กิจกรรมส่งเสริมจริยธรรมและคุณธรรม

**บทคัดย่อ**

ค่ายอาสาพัฒนา 4 จอบ เป็นกิจกรรมหนึ่งที่จัดขึ้นเพิ่มเติมจาการจัดงานประเพณี 4 จอบแห่งชาติ โดยมีวัตถุประสงค์เพื่อให้นิสิตและนักศึกษาด้านการเกษตร ได้เข้าไปศึกษา เรียนรู้วิถีชีวิตของชุมชนท้องถิ่น และศึกษาปัญหาที่เกิดขึ้นในชุมชนที่จะมีผลกระทบต่อการเกษตรในปัจจุบัน ซึ่งโครงการดังกล่าวเป็นโอกาสอันดีในการส่งเสริมนิสิต นักศึกษาเกษตรได้เรียนรู้วิถีชีวิตของชุมชนชนบท และนำทักษะความรู้ทางวิชาการมาประยุกต์ใช้ให้เกิดประโยชน์แก่ชุมชน ปลุกฝังจิตอาสา สร้างบัณฑิตที่มีคุณลักษณะที่พึงประสงค์สอดคล้องกับประเด็นยุทธศาสตร์ของคณะ ด้านการพัฒนานักศึกษา โดยให้นักศึกษามีความรู้ความสามารถด้านวิชาการ วิชางาน และวิชาคนในการจัดกิจกรรมค่ายผู้นำ 4 จอบอาสาพัฒนา ครั้งที่ 12 ได้มอบหมายให้ คณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร เป็นผู้รับผิดชอบในการจัดโครงการค่ายดังกล่าว ซึ่งจัดขึ้นในระหว่างวันที่ 19 – 24 พฤษภาคม 2557 ณ วัดซำตะเคียน ตำบลวังนกแอ่น อำเภอวังทอง จังหวัดพิษณุโลก และสถานีวิจัยและฝึกอบรมบึงราชนก ตำบลพิกุล อำเภอวังทอง จังหวัดพิษณุโลก ภายใต้แนวคิด **“ลูกพระนเรศเกษตรไทย สานสายใยค่ายผู้นำ”**

**สถานที่ปฏิบัติงาน** คณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร

วัดซำตะเคียน ตำบลวังนกแอ่น อำเภอวังทอง จังหวัดพิษณุโลก

และสถานีวิจัยและฝึกอบรมบึงราชนก ตำบลพิกุล อำเภอวังทอง จังหวัดพิษณุโลก

**ระยะเวลาปฏิบัติงาน** วันที่ 19-24 พฤษภาคม 2557

**วัตถุประสงค์**

1.เพื่อให้นักศึกษาจัดกิจกรรมนักศึกษา ให้สอดคล้องกับการพัฒนาให้เป็นบัณฑิตที่พึงประสงค์

2.เพื่อเสริมสร้างความรู้ความเข้าใจในการบริหารจัดการกิจกรรมนักศึกษา

3.เพื่อเชื่อมความสัมพันธ์อันดีและสร้างความสามัคคีระหว่างนิสิต นักศึกษาคณาจารย์ และเจ้าหน้าที่ฝ่ายกิจการนักศึกษาของสถาบันต่างๆ ที่เข้าร่วมงาน

4.เพื่อแลกเปลี่ยนความรู้ ประสบการณ์ ความสามารถทางด้านวิชาการเกษตรและการแลกเปลี่ยนศิลปวัฒนธรรมประจำท้องถิ่นของแต่ละสถาบัน

5.เพื่อเปิดโอกาสให้นักศึกษาได้เข้าร่วมกิจกรรมบำเพ็ญประโยชน์ร่วมกับนิสิต นักศึกษา และคณาจารย์ ของสถาบันต่างๆ ที่เข้าร่วมงาน

**หน่วยงานที่เข้าร่วมโครงการ**

สโมสรนักศึกษาคณะเกษตรศาสตร์ ทรัพยากรธรรมชาติและสิ่งแวดล้อม

มหาวิทยาลัยนเรศวร จำนวน 54 คน

สโมสรนิสิตคณะเกษตร มหาวิทยาลัยเกษตรศาสตร์ วิทยาเขตกำแพงแสน จำนวน 6 คน

สโมสรนิสิตคณะเทคโนโลยี มหาวิทยาลัยมหาสารคาม จำนวน 6 คน

สโมสรนักศึกษาคณะเกษตรศาสตร์ มหาวิทยาลัยเชียงใหม่ จำนวน 6 คน

สโมสรนักศึกษาคณะเกษตรศาสตร์ มหาวิทยาลัยขอนแก่น จำนวน 6 คน

สโมสรนักศึกษาคณะเกษตรศาสตร์ มหาวิทยาลัยอุบลราชธานี จำนวน 6 คน

สโมสรนักศึกษาคณะทรัพยากรธรรมชาติ มหาวิทยาลัยสงขลานครินทร์ จำนวน 6 คน

สโมสรนักศึกษาคณะผลิตกรรมการเกษตร มหาวิทยาลัยแม่โจ้ จำนวน 6 คน

สโมสรนักศึกษาคณะเทคโนโลยีการเกษตร สถาบันเทคโนโลยีพระจอมเกล้า

เจ้าคุณทหารลาดกระบัง จำนวน 6 คน

สโมสรนักศึกษาคณะวิทยาศาสตร์และเทคโนโลยี มหาวิทยาลัยธรรมศาสตร์ จำนวน 6 คน

สโมสรนักศึกษาคณะสัตวศาสตร์แลเทคโนโลยีการเกษตร

มหาวิทยาลัยศิลปากร จำนวน 6 คน

สโมสรนักศึกษาคณะเทคโนโลยีการพัฒนาชุมชน มหาวิทยาลัยทักษิณ จำนวน 6 คน

อาจารย์และเจ้าหน้าที่มหาวิทยาลัยมหาวิทยาลัยนเรศวร จำนวน 20 คน

อาจารย์และเจ้าหน้าที่มหาวิทยาลัยต่าง ๆ จำนวน 30 คน

**รวมทั้งสิ้น 170 คน**

**ผลการดำเนินโครงการ**

ผลการดำเนินโครงการค่ายผู้นำ 4 จอบอาสาพัฒนา ครั้งที่ 12 ในระหว่างวันที่ 19 – 24 พฤษภาคม 2557 ขออนุมัติงบประมาณเงินรายได้คณะเกษตรศาสตร์ ปีงบประมาณ 2557 จำนวน 46,440บาท

**งบประมาณที่ใช้จ่ายตามจริง**

- ค่าเบี้ยเลี้ยงอาจารย์และเจ้าหน้าที่ (ไปราชการ) 21,412 บาท

- ค่าสนับสนุนการจัดโครงการ 6,000 บาท

- ค่าสนับสนุนนักศึกษาเข้าร่วมโครงการ คนละ 800 บาท จำนวน 6 คน 4,800 บาท

**รวมค่าใช้จ่ายทั้งสิ้น 32,212 บาท (สามหมื่นสองพันสองร้อยสิบสองบาทถ้วน)**

**ลักษณะการปฏิบัติงาน**

1. การประชุมเตรียมงานประเพณี 4 จอบ แห่งชาติ ครั้งที่ 32

การประชุมเตรียมงานประเพณี 4 จอบ แห่งชาติ ครั้งที่ 32 ระหว่างวันที่ 22 – 28 ธันวาคม 2557 ณ คณะเกษตร กำแพงแสน มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม โดยเจ้าภาพได้จัดงานภายใต้แนวคิด “เกษตรศาสตร์ ศาสตร์แห่งแผ่นดิน” และแนะนำสถานที่ในการจัดงาน กำหนดการจัดกิจกรรม และความหมายของสัญลักษณ์งานประเพณี 4 จอบ แห่งชาติ ครั้งที่ 32 ที่ประชุมได้พิจารณากติกาและประเภทกีฬาและกิจกรรมในงาน ซึ่งประกอบด้วย

1. การแข่งขันกีฬาทักษะทางการเกษตร 18 ชนิดกีฬา
2. การแข่งขันกีฬาสากล 4 ชนิดกีฬา
3. การประกวด Mr. & Miss 4 Jobb
4. กิจกรรมบำเพ็ญประโยชน์
5. กิจกรรมกีฬาฮาเฮ
6. กิจกรรมการประกวดภาพถ่าย
7. กิจกรรมทัศนศึกษา
8. การอบรมพัฒนาความเป็นผู้นำ

เป็นการอบรมเพื่อพัฒนาศักยภาพความเป็นผู้นำให้แก่นิสิตนักศึกษาภาคี 4 จอบ โดยการฟังบรรยายจากวิทยากร ในหัวข้อ ภาวะผู้นำ และกิจกรรมกลุ่มระดมสมอง ในหัวข้อ กระบวนการได้มาซึ่งสถานที่ในการออกค่ายอาสา กระบวนการจัดการภายในค่ายอาสา ปัจจัยที่นำไปสู่ความสำเร็จ กระบวนการในการขับเคลื่อนการจัดค่ายครั้งต่อไป ซึ่งเป็นการแลกเปลี่ยนแนวคิดของนิสิตนักศึกษาภาคี 4 จอบ เพื่อการพัฒนาค่ายผู้นำ 4 จอบ อาสาพัฒนา ครั้งต่อไป

1. กิจกรรมอาสาพัฒนา ณ วัดซำตะเคียน ตำบลวังนกแอ่น อำเภอวังทอง จังหวัดพิษณุโลก และสถานีวิจัยและฝึกอบรมบึงราชนก ตำบลพิกุล อำเภอวังทอง จังหวัดพิษณุโลก

กิจกรรมอาสาพัฒนาเป็นกิจกรรมร่วมมือของนิสิตนักศึกษาภาคี 4 จอบ ในการพัฒนาชุมชนในด้านการเกษตร โดยได้มีการศึกษาเรียนรู้วิถีชีวิตและกิจกรรมร่วมกับชุมชน ซึ่งเป็นแหล่งเรียนรู้ด้านเศรษฐกิจพอเพียง ประกอบด้วย

1. การสร้างโรงเรือนเลี้ยงไก่ไข่
2. การต่อเติมบ่อปลาและคอกหมูหลุม
3. การปลูกผักสวนครัวเพื่ออาหารกลางวัน
4. การปลูกไผ่และไม้ยืนต้น
5. การสาธิตการผลิตเห็ดฟางในตะกร้า
6. กิจกรรมกีฬาฮาเฮ

**ผลที่ได้รับ**

1. มีผลผลิตทางการเกษตรที่เพียงพอสำหรับอาหารกลางวันของโรงเรียนบ้านขามเฒ่าพัฒนา

2. มีการแลกเปลี่ยนความรู้ ประสบการณ์ระหว่างนิสิต นักศึกษาและชุมชน

3. นิสิต นักศึกษาได้เสริมสร้างทักษะวิชาชีพและได้ฝึกการปฏิบัติงานจริง

4. เกิดเครือข่ายและความสัมพันธ์อันดีระหว่างนักศึกษาเกษตรทั้ง 12 สถาบัน

5. ได้ศึกษาแนวทางการจัดงานกีฬาประเพณี 4 จอบแห่วงชาติ

**ปัญหา อุปสรรค ข้อเสนอแนะและแนวทางแก้ไขในการจัดครั้งต่อไป**

|  |  |
| --- | --- |
| **ปัญหา และอุปสรรค** | **ข้อเสนอแนะ / แนวทางป้องกันแก้ไข** |
| - การประชุมนักศึกษาไม่ค่อยได้แสดงความคิดเห็น ส่วนใหญ่จะเป็นอาจารย์  - การอบรมกิจกรรมไม่เป็นที่น่าสนใจ  - การจัดการในค่ายไม่ดี นักศึกษาไม่ได้ร่วมงานกันเต็มที่  - เวลาในการทำกิจกรรมค่ายน้อยเกินไป | - ควรให้นิสิตนักศึกษาได้เสนอแนวคิด เนื่องจากการแข่งขันและจัดกิจกรรมเป็นกิจกรรมของนิสิตนักศึกษา  - ควรหากิจกรรมที่ตื่นเต้นน่าสนใจมากกว่านี้  - หัวหน้างานในค่ายควรมีการประชุมสรุปงานทุกเย็นเพื่อให้ผู้เข้าร่วมค่ายได้ทราบปัญหาและจะได้ช่วยกันแก้ไข  - เวลาในการจัดค่ายพัฒนาควรอย่างน้อย 3-5 วัน |


**ภาพกิจกรรมโครงการค่ายผู้นำ 4 จอบอาสาพัฒนา ครั้งที่ 12**

**ระหว่างวันที่ 19 – 24 พฤษภาคม 2557**

**ณ คณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร**

****

****

****

****

****

****

****



